Boeing Model 2

Boeing Model 2, taip pat vadintas also Boeing Model C, bei šių modelių vėlesnės modifikacijos – XX a. antrame dešimtmetyje Jungtinėse Amerikos Valstijose sukurti dviviečiai biplanai, mokymo vandens lėktuvai – hidroplanai, pirmasis orlaivis, sukurtas tik „Boeing“ įmonėje ir pirmasis šio gamintojo sukurtas sėkmingas lėktuvas.

 Konstrukcija ir gamyba 
„Boeing Airplane Company“, iki tol vadinta "Pacific Aero Products Co. ", 1915 m. pabaigoje sukūrė orlaivį „Model C“, skirtą karinio jūrų laivyno pilotų mokymui. Orlaivio brėžinius parengė Džodžas Knradas Vesterveltas (), 1916 m. gegužės Masačiusetso technologijos instituto 4 pėdų vėjo tunelyje. Tolesniam orlaivio tobulinimui vadovavo Džeimsas Folis (), iki tol buvęs Vestervelto padėjėju „Boeing Model 1“ kūrimo metu. Bandymų vėjo tunelyje rezultatų interpretavimo klausimais jį konsultavo ką tik MIT baigęs Vongas Cu (), kurį „Boeing“ pasamdė 1916 m. gegužės mėn.

Viso buvo užsakyti 65 „C“ tipo orlaiviai, 55 iš jų buvo komplektuojami su plūdėmis. Vienintelė modifikacija „Model C-1F“ buvo komplektuojama su viena centrine plūde ir dar po vienu pontonu po kiekvienu sparnu bei buvo varoma varikliu „Curtiss OX-5“.

 Eksploatacijos istorija 
Sėkmingi „Model C“ bandymai užtikrino pirmąjį karinį užsakymą „Boeing“ įmonei; sutartis buvo sudaryta 1917 m. balandį. JAV karinis jūrų laivynas įsigijo 51 „Model C“ tipo orlaivį, įskaitant vieninteliu egzemplioriumi sukurtą „C-1F“, o JAV sausumos pajėgos – 2 sausumos orlaivius su pilotų vietų išdėstymu vienas šalia kito (indeksas „EA“).

Gavusi kontraktą įmonė persikėlė iš Vašingtono valstijos Lake Union miestelio į buvusią laivų statyklą prie Durvamišo upės ().

Paskutinė „Model C“ modifikacija buvo pagaminta pačiam Viljamui Boingui (). Jo indeksas buvo „C-700“ (paskutinis laivyno užsakytas orlaivis gavo indeksą „699“). Lėktuvas buvo naudojamas pašto pervežimui – 1919 m. kovo 3 d. V. Boingas ir E. Habardas () su „C-700“ pirmą kartą pervežė tarptautinį oro pašto krovinį iš Vankuverio (Britų Kolumbija, Kanada) į Sietla (Vašintono valstija, JAV).

 Variantai 

 Model 2 – pradinė konstrukcija (pagamintas 1 vnt.)
 Model C-1F – Model 2 su viena plūde
 Model 3 – modifikacija su modernizuotomis atotampomis (3 vnt.)
 Model 4 – kitas pavadinimas – EA – sausumos orlaivis, gamintas JAV kariuomenės užsakymu (2 vnt.)
 Model 5 – modifikuotas „Model 3“, gamintas JAV karinio jūrų laivyno užsakymu (50 vnt.)
 Model C-700 – „Model 5“ modifikuotas į pašto lėktuvą

 Operatoriai 



 JAV sausumos kariuomenė
 JAV karinės jūrų pajėgos

 Techniniai duomenys (Model 3) 
Bendrieji duomenys

 Įgula: 2
 Ilgis: 27 pėdos 0 colių (8,23 m)
 Sparno mojis: 43 pėdos 10 colių (13,36 m)
 Aukštis: 12 pėdų 7 coliai (3,84 m)
 Sparno plotas: 495 kv. pėdų (45,99 m2)
 Svoris:
 tuščio: 1 898 svarai (861 kg)
 maksimalus kilimo: 2 395 svarai (1 086 kg)
 Jėgainė: vienaeilis 4 cilindrų skysčiu aušinamas vidaus degimo variklis Hall-Scott A-7A, 100 AG (74,6 kW)

Skrydžio duomenys

 Greitis:
 maksimalus: 72,7 mylios per valandą (117 km/h, 63,2 mazgai)
 kreiserinis: 65 mylios per valandą (105 km/h, 56 mazgai)
 Skrydžio nuotolis: 200 mylių (322 km, 170 jūrmylių)
 Skrydžio lubos: 6 500 pėdų (1 981 m)

 Literatūra 


 Pedigree of Champions: Boeing Since 1916, Third Edition. Seattle, WA: The Boeing Company, 1969.

Kategorija:Biplanai
Kategorija:Boeing orlaiviai
Kategorija:Hidroplanai
Kategorija:Mokomieji lėktuvai